stanford-oval/wikipedia huggingface dataset:
Mafia II
משפחות הפשע בעיר > משפחת הפשע וינצ'י

דון פרנק וינצ'י (1880–1952) – ראש המשפחה. פרנק וחברו לאו הקימו את המשפחה. בגלל גילו של פרנק הוא שולח את לאו במקומו ובגלל זה הוא נראה רק פעמים אחדות. מת מזקנה ב-1952.
לאו גלנדהסגנו ויועצו של פרנק וינצ'י. הוא ופרנק הקימו את המשפחה ולאו היה נשלח פעמים רבות על ידי פרנק. לאו פגש את ויטו בכלא וויטו נכנס מהר לכנופייתו. ויטו הציל את לאו מהנרי ובגלל זה לאו הרגיש שהוא חייב משהו לויטו. הוא שלח את ויטו להרוג את קרלו פלקון ולבסוף נסע לחגוג עם ויטו את הניצחון. מופיע גם בסוף המשחק השלישי.
דרק פאפלרדו (1907–1951) – אחד מבכירי המשפחה ומנהל בנמל העיר. הוא היה מנהלו של אביו של ויטו והוא גם זה שרצח ביחד עם סטיב את אביו של ויטו. אחרי שויטו גילה זאת הוא הרג את שניהם במהלך קרב יריות שבו הא מחסל עם רובים ואקדחים אותם ואת החיילים שלהם.
פפה קוסטה (1952–1900) – אחד מחברי המשפחה. שויטו היה בכלא הוא פגש את פפה ושניהם היו בכנופייתו של לאו. לאחר שויטו יצא מהכלא פפה הוצג פעמים אחדות. נהרג על ידי ג'ימי באמצע הקמפיין בחבילת ההרחבה Jimmy's Vendetta לאחר שג'ימי גילה שפפה קוסטה לקח חלק בשליחתו לכלא.
סטיב קווין (1908–1951) – סגנו של דרק בנמל. סטיב לא חבר רשמית במשפחה בגלל שהוא לא איטלקי, הוא חצי אירי וחצי הולנדי. סטיב עוזר כמה פעמיים לויטו אך לא מחבב אותו. לבסוף ויטו מגלה שסטיב ודרק רצחו את אביו ולכן הוא הורג את שניהם.
חבילות הרחבה > Vegas Pack

חבילת הרחבה קטנה אשר מוסיפה לויטו שתי חליפות מהודרות ושתי מכוניות חדשות.
חבילות הרחבה > War Hero Pack

חבילת הרחבה קטנה אשר מוסיפה לויטו שני מדים צבאיים חדשים ושני רכבים צבאיים חדשים.
חבילות הרחבה > Renegade Pack

חבילת הרחבה קטנה אשר מוסיפה לויטו שני בגדים חדשים ושתי מכוניות חדשות.
חבילות הרחבה > Greaser Pack

חבילת הרחבה קטנה אשר מוסיפה לויטו שני רכבים של כנופיית ה-Greaser ושני בגדים חדשים.
חבילות הרחבה > Made Man Pack

חבילת הרחבה קטנה אשר מוסיפה לויטו שני רכבים חדשים ושני בגדים חדשים.
חבילות הרחבה > The Betrayal of Jimmy

חבילת הרחבה אשר מוסיפה מספר משימות. במשימות מסופר על ג'ימי, וונדטה קרוב משפחה של ויטו וגנגסטר שכיר שעובד בשביל אנשים מסוכנים מהעולם התחתון. החבילה לא זמינה בכל מקום בו החבילות האחרות זמינות והקמפיין שלה נחשב לקמפיין קצר מאוד. לחבילה יש המשך ששמו Jimmy's Vendetta אשר יצא הפעם לכל מקום שבו יצאו החבילות האחרות.
חבילות הרחבה > Jimmy's Vendetta

חבילת הרחבה אשר מוסיפה מספר משימות. המשימות מתמקדות בג'ימי שהוא בורח מהכלא יוצא למסע נקמה שבסופו הוא הורג את פפה מהמשחק המקורי בגלל הוא גרם לזה שישלחו אותו לכלא. ההרחבה בנויה בצורה שונה מהמשחק המקורי, הפעם המשחק הוא בעולם ממש פתוח בו השחקן יכול לטייל וכאשר רוצה לעשות משימה הוא הולך לסימן על המפה. שם הוא מקבל בכתוביות את מה שהוא צריך לעשות ולמה ויוצא למשחק. אם השחקן מבצע פעלולים, נהיגה מהירה, הריגה, ויריות בראשו של האויב הוא מקבל נקודות שבסוף המשימה מצטברות והוא מקבל את הסכום הכללי. מלבד זאת לכל משימה יש זמן וברגע שהזמן נגמר השחקן נפסל. בסוף המשימה מקבל השחקן בונוס על הזמן. השחקן יכול גם לשמור את המשחק כך שהוא יוכל לחזור לנקודה שבה שמר. בקמפיין הזה גם פפה מהמשחק המקורי נהרג במשימה האחרונה לאחר שג'ימי גילה שהוא הלשין עליו למשטרה
חבילות הרחבה > Joe's Adventures

חבילת הרחבה אשר מוסיפה מספר משימות. המשימות מתמקדות בחברו הטוב של ויטו, ג'ו בזמן שויטו היה בכלא. המשחק מתחיל כאשר ג'ו מגלה שויטו נתפס ולוקה שולח את ג'ו לגלות מי הלשין על ויטו ואז אחרי שג'ו מגלה מי הלשין על ויטו הוא הורג אותו. בסוף לוקה מבטיח שהוא יגרום שויטו לא יכנס לכלא ואחרי שויטו כן נכנס ג'ו מפסיק לעבוד עם לוקה ומתפטר. לאחר מכן מתחיל ג'ו לעבוד עם משפחת פלקון ולנקום באנשים שהלשינו על ויטו עד שהוא הורג את מי שבאמת הלשין על ויטו. המשחק בנוי בצורה של Jimmy's Vendetta, השחקן הולך לסימן על המפה, מקבל כתוביות והולך למשימה בה יש לו זמן והוא מקבל נקודות על פעולות שהוא עושה. לג'ו יש משימות עם אדי, מארטי, ג'וספה, טוני באלאסטרמו ועוד דמויות מהמשחק המקורי ודמויות חדשות. המשחק מוסיף גם בגדים חדשים, רכב חדש והמפה גדלה ואפשר להיכנס לאזורים שהיו סגורים במשחק המקורי.
מארק צוקרברג

| --- | --- |

צוקרברג, 2019
 לידה:  14 במאי 1984 (בן 40) ארצות הברית וייט פליינס, ניו יורק, ארצות הברית
 מדינה:  ארצות הברית 
 מקום מגורים:  פאלו אלטו שבקליפורניה
 ידוע בשל:  אחד ממייסדי הרשת החברתית הפופולרית פייסבוק
 השכלה:  פסיכולוגיה ומדעי המחשב באוניברסיטת הרווארד (נשר כעבור שנה)
 תקופת הפעילות:  מ-2004
 מקצוע:  איש מחשבים
 מעסיק:  מטא 
 תפקיד:  מנכ"ל מטא
 השקפה דתית:  יהדות 
 בת זוג:  פריסילה צ'אן
 פרסים והוקרה:  היכל התהילה של קליפורניה (2010)  BigBrotherAwards (2011)  דוקטור לשם כבוד מאוניברסיטת הרווארד (2017)  פרס אקסל שפרינגר (25 בפברואר 2016)  איש השנה של המגזין "טיים" (2010)  Innovators Under 35 
 חתימה:  
 facebook.com/zuck
 
צוקרברג בפורום הכלכלי העולמי שנערך בדאבוס שבשווייץ, 2009
מארק אליוט צוקרברג (באנגלית: Mark Elliot Zuckerberg, נהגה "זאקרברג"; נולד ב-14 במאי 1984) הוא יזם אינטרנט יהודי-אמריקאי, ממייסדי הרשת החברתית הפופולרית "פייסבוק". הוא מכהן גם כנשיא וכמנכ"ל חברת מטא. בדצמבר 2024 הוערך הונו בכ-215.5 מיליארד דולר.
קורות חיים

צוקרברג נולד בווייט פליינס, ניו יורק שבארצות הברית למשפחה יהודית-רפורמית. אביו, אדוארד צוקרברג, הוא רופא שיניים ואמו קארן (לבית קמפנר) היא פסיכיאטרית. לו שלוש אחיות: רנדי, דונה ואריאל, עימן גדל בעיר וייט פליינס שבמחוז וסטצ'סטר, צפונית לעיר ניו יורק. בשנות התיכון האחרונות עבר לפנימיית פיליפ אקסטר במדינת ניו המפשייר. במהלך לימודיו בתיכון קיבל הצעות עבודה בשכר גבוה מהחברות מיקרוסופט ו-AOL, אך העדיף להישאר בבית ספר.
קורות חיים > פיתוח תוכנה

צוקרברג למד תכנות מחשב בעודו צעיר. בערך בגיל אחת עשרה הוא יצר את "ZuckNet", תוכנה שאפשרה למחשבים בבית המשפחה ובמרפאת השיניים של אביו לתקשר זה עם זה. במהלך שנות התיכון של צוקרברג, הוא עבד לבניית נגן מוזיקה בשם Synapse Media Player. המכשיר השתמש בלמידת מכונה כדי ללמוד את הרגלי ההאזנה של המשתמש, פורסם ב-Slashdot וקיבל דירוג של 3 מתוך 5 ממגזין PC. הניו יורקר אמר פעם על צוקרברג, "היו ילדים ששיחקו במשחקי מחשב. מארק יצר אותם". בעודו בתיכון, הוא למד בתיכון "מרסי קולג'" בקורס מחשבים לתואר שני בימי חמישי בערב.
קריירה > פרויקטים אחרים

חודש לאחר שצוקרברג השיק את פייסבוק בפברואר 2004, הושק i2hub, שירות נוסף לקמפוס בלבד, שנוצר על ידי וויין צ'אנג ומתמקד בשיתוף קבצים עמית לעמית. באותה תקופה, הן i2hub והן פייסבוק זכו לתשומת ליבה של העיתונות וגדלו במהירות במשתמשים ובפרסום. באוגוסט 2004, צוקרברג, אנדרו מקולום, אדם ד'אנג'לו ושון פארקר השיקו שירות שיתוף קבצים מתחרה בשם Wirehog, דבר שהיה הכלי המבשר לפלטפורמת פייסבוק, שהושק ב-2007.
ב-2013 השיק צוקרברג את Internet.org, דבר שאותו תיאר כיוזמה לספק גישה לאינטרנט לחמישה מיליארד אנשים, החל מתאריך ההשקה. הפרויקט נתקל בהתנגדות משמעותית בהודו, שם אמרו פעילים שהאינטרנט המוגבל שלו נוגד את עקרון נייטרליות הרשת; צוקרברג הגיב באומרו שאינטרנט מוגבל עדיף מאי-אינטרנט. Internet.org נסגר בהודו בפברואר 2016, אם כי צוקרברג נפגש מאוחר יותר עם ראש ממשלת הודו נרנדרה מודי כדי לדון באפשרויות נוספות.
צוקרברג הוא חבר מועצת המנהלים של פרויקט פיתוח חלליות מפרש סולאריות Breakthrough Starshot, אותו ייסד יחד עם יורי מילנר וסטיבן הוקינג בשנת 2016.
קריירה > נדבנות

בספטמבר 2010 דווח שצוקרברג תרם מאה מיליון דולר למערכת החינוך הציבורי של ניוארק. בדצמבר 2013 תרם מניות פייסבוק בשווי של כ-990 מיליון דולר לקרן Silicon Valley Community Foundation. באוקטובר 2014 הוא ואשתו תרמו 25 מיליון דולר למאבק בווירוס האבולה. ב-1 בדצמבר 2015, לאחר לידת בתו, הבטיח צוקרברג כי יתרום עוד בחייו כ-99% משווי מניות פייסבוק לנדבנות.
חיים אישיים

במאי 2012 הוא נישא לפריסילה צ'אן (אנ'), רופאת ילדים אמריקאית אותה הכיר בעת לימודיהם באוניברסיטת הרווארד, ולהם שלוש בנות.
בינואר 2011 הודיע באמצעות פרופיל הפייסבוק שלו שיהפוך לצמחוני ויאכל רק את בשרם של בעלי חיים שהרג בעצמו. זאת, כדי לחוש חיבור לבעלי החיים שהפסידו את חייהם בשביל שיוכל לאכול אותם, ומתוך כך, יכיר טובה על חייו הנהדרים.
צוקרברג טען בטופס ההרשמה לאוניברסיטה שלו שמלבד אנגלית, הוא מסוגל גם לקרוא ולכתוב בצרפתית, עברית, לטינית ויוונית עתיקה. לאחר נישואיו למד גם לדבר בקנטונזית, שפת האם של אשתו.
ב-2016 צוקרברג נשאל אם הוא אתאיסט, ועל כך ענה: "לא. אני גדלתי כיהודי, ואז עברתי תקופה שבה פקפקתי בדברים, אבל כיום אני מאמין שהדת חשובה מאוד". ב-2017, בנאום שנשא בטקס סיום בהרווארד, הוא שיתף את הקהל בתפילה היהודית "מי שברך", עליה צוקרברג סיפר שהוא אומר אותה בכל פעם שעומד בפני אתגרים בחייו.
מארק צוקרברג הוא עיוור צבעים, ואינו יודע להבדיל בין ירוק לאדום - אחת הסיבות שצבע הלוגו של פייסבוק הוא בצבע כחול.
פרס גראמי לפזמונאי השנה, לא קלאסי

| --- | --- |

הזוכה לשנת 2025, איימי אלן
 הגוף המעניק:  האקדמיה הלאומית לאמנויות ומדעי ההקלטה
 תקופת הפרס:  2023–הווה
 המספר הרב ביותר של מועמדויות:  איימי אלן, אדגר באררה וג'סי ג'ו דילון (2)
פרס הגראמי לפזמונאי השנה, לא קלאסי הוא פרס המוענק בטקס פרס גראמי, החל מהטקס ה-65 שנערך בפברואר 2023. הפרס מגיע לאחר השקת אגף מיוחד של פזמונאים ומלחינים באקדמיה, ש”מרומם, תומך ומצדד בשם כל הפזמונאים והמלחינים בתוך (...) התעשייה בכללותה”.
לדברי יושב ראש האגף, אוון בוגרט, ”הפרס החדש הוא הוכחה לכך שמלחינים ופזמונאים מסוגלים כעת להגשים את החלום לקבל פרס שמוענק לאוסף של התפוקה השנתית של האמן ולהשפעה שיש לו מדי שנה על הנוף המוזיקלי בדרך בה טקס הגראמי מכבד מפיקים מאז 1975. אני חושב שהזמן לעשות את זה הוא עכשיו (...) אנשים בעולם הפזמונאות מבקשים את הפרס הזה כבר יותר מעשור (...) הגענו לרגע הנכון בזמן להפוך את החלום לאגף הזה למציאות וליצור אותו”.
פזמונאים יכולים להגיע מכל תחום מוזיקלי, למעט קלאסי, שכן אותם מלחינים מוכרים בקטגוריית "ההלחנה הקלאסית העכשווית הטובה ביותר". החל משנת 2024, הקטגוריה היא חלק משש הקטגוריות הכלליות וכל חברי האקדמיה יכולים להצביע בה.
זכאות לפרס

כדי להיות זכאי לפרס, פזמונאים ”חייבים לכתוב לפחות חמישה שירים שבהם הם זוכים לקרדיט ככותב השיר או ככותב שותף” וכי ”שירים שבהם הפזמונאי מקבל קרדיט גם כאמן ראשי או משתתף, מפיק או כל תפקיד אחר אינם זכאים לסף זכאות מינימלי”, הבחנה שנקבעה על מנת להבטיח שהפרס מוענק לפזמונאים ומונע מאמנים בעלי שם גדול שכותבים ומבצעים או מפיקים את רוב המוזיקה שלהם מלזכות שוב ושוב בקטגוריה. אם פזמונאי עומד בתנאי הסף, הוא רשאי להגיש עד ארבעה שירים נוספים שבהם הוא גם המבצע. לדברי אוון בוגרט, יושב ראש אגף הפזמונאים והמלחינים באקדמיית ההקלטות, ”הצלחנו למצוא את האיזון והזגנון הנכונים בין אנשים שהם פזמונאים מקצועיים, שמתעוררים כל יום וחושבים על יצירת שירים לאמנים, ולא רק יוצרים בכך עוד פרס למפיק או אמן שיזכה”.
מועמדים פוטנציאליים יכולים להגיש עד תשעה שירים שהם כתבו לבדם או בשיתוף אחרים במהלך תקופת הזכאות של כל שנת גראמי, המוכיחים את המיומנות והכישרון שלהם.
שיאני זכיות ומועמדויות

| #> מועמדויות | פזמונאי> מועמדויות | שנים> מועמדויות |
| --- | --- | --- |
| 2 | איימי אלן | 2023 ‏•‏‏ 2025 |
| 2 | אדגר באררה | 2024 ‏•‏‏ 2025 |
| 2 | ג'סי ג'ו דילון | 2024 ‏•‏‏ 2025 |
לאסק

| --- | --- |
סמל לאסקסמל לאסק

כנסייה בלאסק
 מדינה:  פולין פולין
 פרובינציה:  לודז' (פרובינציה) לודז'
 מחוז:  לאסק
 שטח:  15.33 קמ"ר
 אוכלוסייה:  ‏
  ‑ בעיירה:  16,576 (31 במרץ 2021)
 קואורדינטות:  51°35′33″N 19°07′59″E﻿ / ﻿51.5924175°N 19.1331592°E﻿ / 51.5924175; 19.1331592 
 אזור זמן:  UTC+1
 http://www.lask.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילאסק(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילאסק(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהלאסק(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהלאסק  he tabBackground:;tabBorder:#aaa;defaultTab:0;
לאסק (בפולנית: Łask) היא עיירה בפרובינציית לודז' שבפולין, בה התקיימה עד השואה קהילה יהודית גדולה.
תולדות היישוב

לאסק נזכרת לראשונה בשנת 1356, ובשנת 1422 הוענקו לה זכויות עיר בידי מלך פולין ולדיסלב השני יגיילו.
בחלוקת פולין השנייה בשנת 1793 נכללה העיירה בתחום פרוסיה, ובשנת 1815 נכללה בשטח פולין הקונגרסאית. בשנת 1903 חוברה העיירה לקו מסילות הברזל, ונבנו בה מפעלי תעשייה.
יהודי לאסק

בין מלחמות העולם נמנו בעיירה קרוב ל-4,000 יהודים, מתוך כ-4,900 תושבים, והתקיימה בה פעילות של החוגים הציוניים ושל אגודת ישראל, שהפעילו במקום בתי ספר מרשת תרבות ומרשת בית יעקב.
הגרמנים כבשו את העיירה בתחילת ספטמבר 1939, ומיד חיללו את בית הכנסת בה, תוך שוד של רכוש יהודי היישוב, וחטיפתם לעבודות כפייה. במהלך שנת 1940 רוכזו 3,467 יהודי העיירה בגטו שהוקם בה, אשר בשנת 1941 הובאו אליו מאות יהודים נוספים מהסביבה. בד בבד הרסו הגרמנים את בית העלמין היהודי הישן בעיירה, וריצפו במצבותיו את מדרכות העיירה. בזמן פעילות הגטו שולחו יושביו למחנות עבודה שונים, והתקיימו בו הוצאות פומביות להורג של יהודים שהפרו את איסורי הגרמנים.
ב-24 באוגוסט 1942 נערכה בגטו שבעיירה אקציית חיסול, בה נרצחו כל החולים, וכל יתר היהודים רוכזו בכנסייה מחוץ לעיירה, והוחזקו בה שלושה ימים בצפיפות רבה. לאחר סלקציה הועברו כ-760 יהודים לגטו לודז', וכ-3,500 היהודים הנותרים שולחו למחנה ההשמדה חלמנו. בהמשך, ערכו הגרמנים מצוד אחר יהודים שהסתתרו בעיירה, ורצחו את כל מי שנמצאו.
בית הכנסת בלאסק בתחילת המאה ה-20.
פסקל ברוקנר

| --- | --- |

 לידה:  15 בדצמבר 1948 (בן 76) פריז
 מקום לימודים:  אוניברסיטת פריז 7, תיכון הנרי הרביעי 
 מנחה לדוקטורט:  רולאן בארת 
 מוסדות:  המכון למדע המדינה פריז 
 עיסוק:  מחבר רומנים, תסריטאי, מסאי, פילוסוף 
 מדינה:  צרפת צרפת
 פרסים והוקרה:  פרס מדיסיס לחיבור עיוני (1995) Prix du livre incorrect (2012) פרס רנודו (1997) Economics Book Prize (2002) 
 
פסקל ברוקנר (Pascal Bruckner) (נולד ב-15 בדצמבר 1948 בפריז) הוא סופר ומסאי צרפתי. בצרפת הוא אחד מנציגי הפילוסופים החדשים (אנ') לצד ברנאר-אנרי לוי, אלן פינקלקראוט ואנדרה גליקסמן.
ביוגרפיה

ברוקנר הוא בנם של המורה מוניק ברוקנר והמהנדס רנה ברוקנר. בילדותו חלה בשחפת, מחלה שהייתה נפוצה במשפחתו, ולכן נשלח להחלים במעונות ילדים באוסטריה ובשווייץ. הוא למד פילוסופיה בפריז וכתב את עבודת הדוקטורט שלו בהנחייתו של רולאן בארת.
בשנת 1977 הוא נודע בזכות ספרו "Le nouveau désordre amoureux" ("הפרעת האהבה החדשה"), שנכתב יחד עם אלן פינקלקראוט. מדובר בעיקר בדחייתה של "מהפכה המינית" הקשורה לשם וילהלם רייך, כפי שנטען במקביל גם על ידי מחברים אחרים, כמו הפילוסוף מישל פוקו. ברוקנר ערך פולמוס נגד רעיונותיו של רייך על "עריצות איברי המין". לשיטתו: רייך "רצה לציין הפרעה. למעשה, הוא רק נתן מתיחת פנים לשעבוד ישן מאוד." מאוחר יותר, בשנת 1997, הוא תיאר זאת כ"אחת התגליות החשובות ביותר של הדור שלנו" ש"אפילו משוחרר מיניות יכול להפוך לדכאנית".
ב-2007 ניהל ברוקנר דיון ציבורי עם חוקר מדעי המדינה הבריטי טימותי גרטון אש, בו האשים אותו בכך שהוא נותן למוסלמים החיים באירופה תפקיד מיוחד ובעמידה על רב-תרבותיות שמחלישה את הליברליזם המערבי. בהקשר זה, דיבר ברוקנר על פרדוקס הרב-תרבותיות: הוא מעניק יחס שווה לכל הקהילות, אך לא לאנשים המרכיבים אותן, כי הוא מונע מהם את החופש להתנתק מהמסורות שלהם. במקום זאת: הכרה בקבוצה, דיכוי הפרט. העדפת מסורת בניגוד לרצונם של כל מי שמשאיר מאחור מנהגים ומשפחה, למשל בגלל שהם רוצים לחיות אהבה לפי הרעיונות שלהם.
כיורשו של ברנרד פיבוט, הוא חבר ב"אקדמיה גונקור" מאז 2019, המעניקה מדי שנה את הפרס הספרותי הצרפתי החשוב ביותר פרס גונקור.
ספריו

"הפרעת האהבה החדשה", 1977, עם אלן פינקלקראוט
ירח מר. (Lunes de fell) רומן. 1981 עובד לסרט "ירח מר" בידי רומן פולנסקי.
יבבותיו של האדם הלבן. אירופה והעולם השלישי. 1986
המלנכוליה הדמוקרטית 1991
הילד האלוהי, 2005
עריצות האשמה,2006
פרדוקס האהבה, 2012
גזענות מדומיינת. איסלומופביה ואשמה 2018
הערות שוליים

↑  אלדד בק, נביא הזעם. ישראל היום. 7 במאי 2020
↑  הכוונה היא לרעיונות המוקדמים של רייך, כלומר הפרוידו-מרקסיסטים.
↑  ע"פ. כל הפרק הראשון תאווה גלויה או חוזה האורגזמה, עמ' 13–54 passim
↑  ראיון עם מרקו מרטין, עירייה. פורום לפוליטיקה, כלכלה ותרבות, 2, 1997, עמ’ 21
↑  ברוקנר: פונדמנטליזם של הנאורות או גזענות של האנטי-גזענים?
↑  אורי שרגיל, אנושות ביום מחלה וכאב אנוש, באתר News1 מחלקה ראשונה, 13 במרץ 2019
| --- | --- |
בקרת זהויות :  NLI: 987007310963405171  PLWABN: 9810605970605606  BIBSYS: 90087019  BNE: XX1722908  BnF: cb118942529 (data)  CiNii: DA01636328  GND: 115719180  ICCU: RAVV030374  ISNI: 0000 0001 0920 5772  LCCN: n83142839  LNB: 000017960  NDL: 00463908  NKC: mzk2002111746  NLA: 35658518  NLG: 64153  NLK: KAC200107483  NLR:   NSK: 000042273  NTA: 073716200  SUDOC: 026755750  VIAF: 84514746   WorldCat (עם VIAF): 84514746
דיאו צ'אן (סרט)

| --- | --- |

 מבוסס על:  רומן שלוש הממלכות
 בימוי:  לִי הָאנְשְׂיָאנְג
 הופק בידי:  Runde Shaw 
 תסריט:  קָאו לִי
 שחקנים ראשיים:  לין דאי
 מוזיקה:  וואנג שון
 מדינה:  הונג קונג (1959–1997) הונג קונג הבריטית
 חברת הפקה:  Shaw Brothers Studio
 הקרנת בכורה:  1958 
 משך הקרנה:  88 דק' 
 שפת הסרט:  מנדרינית תקנית 
 סוגה:  סרט דרמה 
 סרטים בסדרה:  Lin Dai  Chao Lei
 דף הסרט ב־IMDb
 
דְיָאו צָ'אן הוא סרט הונג קונגי מסוגת אופרת חְוָאנְגְמֵיישִׂי שיצא בשנת 1958, בבימויו של לִי הָאנְשְׂיָאנְג. הסרט מבוסס על הספר הסיני "רומן שלוש הממלכות".
עלילה

שנת 190, שקיעת שושלת האן המזרחית. הכל חוששים ממעשיו של הלוחם האכזרי דונְג גְ'ווֹ, המבעיר ערים ומותיר אנשים חסרי קורת גג.
פליטים בכל מקום. לאחר שאיבדה את הוריה, דיאו צ'אן בת השש עשרה מגיעה לבסוף לבירה, שם היא משיגה עבודה בקבוצת נגנים ורקדנים של השר וָאנְג יוּ'ן. לאחר שהילדה, שחשה בעצבותו של השר, שואלת מה היא יכולה לעשות למען המדינה, השר מחליט להשתמש ביופייה של דיאו צ'אן כדי להיפטר מהעריץ.
במהלך ביקור בארמון של דונְג גְ'ווֹ, השר ואנג מציג את צ'אן כבתו, ונותן אותה להיות לרעיה לבנו המאומץ של ג'וו, הגנרל הצעיר לוּ' בּוּ. לו' בו ודיאו צ'אן מתאהבים זה בזה. לאחר מכן, י'ון מדבר עם ג'וו עצמו ומעורר בו הערצה לנערה, ו"מסכים" לתת את דיאו צ'אן כפילגש לגנרל הזקן, שמתחיל מיד לארגן את העברת לארמון.  לוּ' בּוּ, שמגלה שדונג ג'וו לקח לעצמו את דיאו צ'אן, מוחה ובסופו של דבר הורג את אביו המאמץ.
לאחר מותו של ג'וו, דיאו צ'אן מגלה כי שירותה למדינה לא הסתיים - השר ואנג י'ון מביע הזדהות עם הלוחם הצעיר, אך מצהיר כי המדינה תהיה רגועה יותר אם לו' בו הצעיר, שאולי כבר נושא בליבו זרעים של שליט אכזרי, יסולק גם הוא. י'ון מורה לדיאו צ'אן להרוג גם את לו' בו, אך בשל אהבתה ללו' בו, היא לא מצליחה להרוג אותו. לבסוף ואנג יו'ן מכיר באהבתם והם מתחתנים.
שחקנים

לִין דָאי כדְיָאו צָ'אן (גִ'ינְג טִינְג דיבב את השירים)
צָ'או לֵיי בתור לוּ' בּוּ
לוֹ וֵיי בתפקיד דונְג גְ'ווֹ
יָאנְגְגְ'ה צִ'ינְג בתור וָאנְג יוּ'ן
לִי יוּ'ן-צ'וּ בתפקיד לִי ז'וּ
דְזְה פֵּי בתור גָ'אנְג וֶן
פרסים

בפסטיבל הסרטים של אסיה והאוקיינוס השקט (אנ') החמישי (1958) זכה בסרט בחמש קטגוריות:
לבמאי הטוב ביותר (לִי הָאנְשְׂיָאנְג), לשחקנית הטובה ביותר (לִין דָאי), לתסריטאי הטוב ביותר (קאו לי), לפסקול המקורי הטוב ביותר ולעריכה הטובה ביותר.
ראו גם

שלוש הממלכות
רומן שלוש הממלכות
הערות שוליים

↑  Diau Charn Review by Sean Gilman
סבולץ'-סטמאר-ברג

סבולץ'-סטמאר-ברג (בהונגרית: Szabolcs-Szatmár-Bereg) הוא מחוז בחלקה הצפון-מזרחי של הונגריה. מצפון גובל המחוז בסלובקיה ובמחוז בורשוד-אבאוי-זמפלן, בצפון-מזרח הוא גובל באוקראינה, בדרום-מזרח ברומניה, ובדרום-מערב במחוז היידו-ביהר. בירת המחוז היא העיר נירג'האזה.
סבולץ'-סטמאר-ברג הוא המחוז המזרחי ביותר בהונגריה. ניתן לחלק את המחוז לשני אזורים עיקריים: בחלקו המזרחי והצפוני משתרע עמק הטיסה העליון על שם נהר הטיסה הזורם דרכו, ובחלקו האחר אזור הנירשג (בהונגרית: Nyírség) על שם עצי השדר הנפוצים בו. במחוז 27 ערים, ובסך הכול 229 יישובים.
היסטוריה

גבולותיו של המחוז והמחוזות השכנים עברו שינויים תכופים לאורך השנים. הגבולות הנוכחיים נקבעו בשנת 1950 על ידי איחוד שני מחוזות: סבולץ' וסטמאר-ברג. ב-1989 שונה שם המחוז מסבולץ'-סטמאר לשמו הנוכחי. בעקבות חוזה טריאנון הועברו חלקים ניכרים ממחוז סטמאר ההיסטורי לרומניה ורובו של מחוז ברג ההיסטורי נמצא כיום בתחומי אוקראינה.
נוסחת מספר המחלקה של דדקינד

בתורת המספרים נוסחת מספר המחלקה של דדקינד היא נוסחה המקשרת בין מספר מחלקה של שדה מספרים  K ושארית של פונקציית  \zeta  של דדקינד המתאימה לשדה -  K ב-1. את הנוסחה הוכיח דדקינד.
רקע

במחצית השנייה של המאה ה-19 כתב ריכרד דדקינד את הספר הרצאות בתורת המספרים (Vorlesungen über Zahlentheorie). הספר סיכם את עבודותיו של דיריכלה על תורת המספרים האנליטית והכיל עבודות של דדקינד. בספר זה הוא ניסח מחדש את הוכחת משפט דיריכלה על מספרים ראשוניים בסדרה חשבונית בצורה מודרנית וקונספטואלית יותר.
חלק חשוב בהכחתו של דיריכלה הייתה נוסחת מספר המחלקה של דיריכלה. דדקינד ניסח מחדש את הנוסחה ואת הוכחתה במונחים קונספטואליים ומודרניים יותר. דבר זה אפשר לו לנסח ולהוכיח נוסחה כללית בהרבה שנקראת נוסחת מספר המחלקה של דדקינד.
נוסחת מספר המחלקה של דיריכלה נותנת קשר בין  מספר המחלקה של מספר שלם ובין ערך של פונקציית L של דיריכלה מתאימה.
נוסחת מספר המחלקה של דדקינד נותנת קשר בין  מספר המחלקה של שדה מספרים ולבין הקוטב בנקודה 1 של פונקציית זטא של דדקינד מתאימה.
קל להסיק את נוסחת מספר המחלקה של דיריכלה מזאת של דדקינד (ראו להלן).
הן מספר המחלקה של שדה מספרים והן פונקציית זטא שלו קשורות לחוג השלמים של השדה.
רקע > חוג השלמים של שדה מספרים

בהינתן שדה מספרים  K חוג השלמים  O_{K} ב-  K הוא אוסף האיברים ב-  K שמקיימים משוואה פולינומית מתוקנת עם מקדמים ב-  \mathbb {Z} . באופן מפורש:  O_{K}=\{x\in K|\exists a_{0},\dots a_{n}\in \mathbb {Z} {\text{ s.t. }}x^{n+1}+a_{n}x^{n}+\dots +a_{0}=0\} החוג  O_{K} הוא תחום דדקינד.
רקע > מספר המחלקה של שדה מספרים

בהינתן שדה מספרים  K נסמן ב-  O_{K} את חוג השלמים ב-  K. זה הוא תחום דדקינד.
חבורת מחלקות האידיאלים של  K מוגדת להיות חבורת מחלקות האידיאלים של החוג  O_{K}. מספר המחלקה  h(K) של  K מוגדר להיות הסדר של חבורה זאת.
רקע > פונקציית זטא של דדקינד

פונקציית זטא של דדקינד עבור שדה מספרים  \,K היא ההמשכה האנליטית של
 \zeta _{K}(s)=\sum _{I\subset {\mathcal {O}}_{K}}{\big (}N_{\mathbb {Q} }^{K}(I){\big )}^{-s},
כאשר  \,I עובר על האידיאלים (הלא טריוויאליים) של חוג השלמים  {\mathcal {O}}_{K}, ו-
 N_{\mathbb {Q} }^{K}(I):=[{\mathcal {O}}_{K}:I]:=|{\mathcal {O}}_{K}/I|
הנורמה של  \,I.
אם  \,K הוא שדה המספרים הרציונליים, מתקבלת פונקציית זטא של רימן. גם במקרה הכללי, הטור המתאר את פונקציית זטא מתכנס עבור  \ {\mbox{Re}}(s)>1, וקיימת עבורו המשכה לפונקציה מרומורפית בכל המישור המרוכב, עם קוטב פשוט יחיד ב- \ s=1.
בנוסחת מספר המחלקה מופיעה השארית של  \zeta _{K} בקוטב זה. אולם למעשה אין צורך באנליזה מרוכבת כדי לנסח או להוכיח את נוסחת מספר המחלקה. לצורך העינין ניתן להגדיר את השארית בתור  \lim _{s\to 1}(s-1)\zeta _{K}(s).
הנוסחה

נקבע שדה מספרים  K
מלבד שארית פונקציית זטא של דדקינד ומספר המחלקה, הנוסחה מכילה גדלים נוספים:
מספר השיכונים  r_{1}(K) של  K לתוך  \mathbb {R} .
מספר השיכונים  2r_{2}(K) של  K לתוך  \mathbb {C}  שתמונתם לא ב-  \mathbb {R} . נשים לב שזהו מספר זוגי מכיוון שעבור כל שיכון כזה יש גם את הצמוד המרוכב שלו.
הרגולטור  Reg(K) של  K. זהו גודל שקשור לחבורת ההפיכים  O_{K}^{\times } בחוג השלמים  O_{K} של  K
חבורת שורשי היחידה  \mu _{\infty }(K) ב-  K.
הסדר  |\mu _{\infty }(K)| של חבורה זו.
הדיסקרימיננטה  D(K) של  K.
הנוסחה היא:
 \lim _{s\to 1}(s-1)\zeta _{K}(s)={\frac {2^{r_{1}(K)}\cdot (2\pi )^{r_{2}(K)}\cdot \operatorname {Reg} (K)\cdot h(K)}{|\mu _{\infty }(K)|\cdot {\sqrt {|D(K)|}}}}
רעיון הוכחת הנוסחה

ההוכה מתבססת על "חישוב" הטור  \zeta _{K}(s). החישוב איננו מדויק אלא מקורב, אך הקירוב מספיק טוב כדי לא להשפיע על הגבול
 \lim _{s\to 1}(s-1)\zeta _{K}(s). החישוב הוא במונחים של הגדלים הגדלים
 r_{1}(K),
 r_{2}(K),
 h(K),
 Reg(K),
 |\mu _{\infty }(K)| ו -  D(K)
ולכן הם נמצאים באגף ימין של הנוסחה.
החישוב מתבסס על השלבים הבאים:
קירוב הסכימה על כל האידיאלים בסכימה על אידיאליים ראשיים בלבד.
החלפת הסכימה על כל האידיאלים הראשיים בסכמה על חלק מאיברי חוג השלמים  {\mathcal {O}}_{K}.
קירוב הסכימה באינטגרל.
חישוב של האינטגרל.
רעיון הוכחת הנוסחה > רדוקציה לסכימה על אידיאלים ראשיים

הסכום ב-  \zeta _{K}(s) הוא סכום על פני כל האידיאלים. נגדיר  \zeta _{K}^{0}(s) באופן דומה, אלא שהסכום ירוץ רק על האידיאלים הראשיים. באופן מפורש:
 \zeta _{K}^{0}(s)=\sum _{\langle a\rangle \subset {\mathcal {O}}_{K}}{\big (}N_{\mathbb {Q} }^{K}(\langle a\rangle ){\big )}^{-s}.
מכיוון שלפי ההגדרה  {\frac {1}{h(K)}} הוא "החלק של האידיאלים הראשיים בין כל האידיאלים", ניתן להראות כי היחס בין  \zeta _{K}(s) ל-  \zeta _{K}^{0}(s) הוא בקירוב  h(K). באופן מדויק יותר:
 \lim _{s\to 1}{\frac {\zeta _{K}(s)}{\zeta _{K}^{0}(s)}}=h(K).
מכאן שדי לחשב את  \lim _{s\to 1}(s-1)\zeta _{K}^{0}(s).
נשים לב ששלב רדוקציה זה הוא המקום היחיד בו מופיע מספר המחלקה. יתר השלבים אחראיים לשאר הגדלים הקשורים לשדה.